Diit 67
Ɛ nɛy diaal liakɛ Kuoth
(Dit tuarä)
1
Lö Kuoth, ɛ lɔcdu kɔ̱c kɛ kɔ
kä poth kɔ,
kä nyuthnikɔ gɔɔydu,
2
kɛ ɣöö ba duɔ̱ɔ̱pdu ŋa̱c wi̱i̱ muɔ̱ɔ̱n,
kä ba buɔ̱m känädu ŋa̱c
ɛ döör diaal.
3
Ɛ naath puanykɛ ji̱ lö Kuoth,
ɛ nɛy diaal liakɛ ji̱!
4
Ɛ döör lo̱ckiɛn tɛth kä akɛ kɛ̈tkɛ
diit tɛthkä lɔaac,
kɛ ɣöö luki naath kɛ thuɔ̱k
kä nyuuthi döör wec muɔ̱ɔ̱n.
5
Ɛ naath puanykɛ ji̱ lö Kuoth,
ɛ nɛy diaal liakɛ ji̱!
6
Ci mun dɛykɛ kuir,
kä bi Kuoth, in la Kuothda
kɔ poth.
7
Ci Kuoth nɛy poth
ɛ pek ɣɔaa kɛɛliw luth jɛ!
